**Α Ν Α Κ Ο Ι Ν Ω Σ Η**

**ΥΠΟΥΡΓΕΙΟΥ ΕΡΓΑΣΙΑΣ, ΠΡΟΝΟΙΑΣ**

**ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

Ενόψει των γιορτών των Χριστουγέννων, έχουν γίνει οι απαραίτητες διευθετήσεις για την καταβολή όλων των συντάξεων και επιδομάτων πριν από τα Χριστούγεννα. Συγκεκριμένα:

Α. Αναφορικά με κοινωνικές παροχές, οι οποίες κατατίθενται με **έμβασμα**, έχουν προγραμματιστεί τα ακόλουθα:

* Το Ελάχιστο Εγγυημένο Εισόδημα, περιλαμβανομένου του Χριστουγεννιάτικου Δώρου, θα κατατεθεί στις 12/12/2019,
* Τα μηνιαία επιδόματα που παρέχονται από το Τμήμα Κοινωνικής Ενσωμάτωσης Ατόμων με Αναπηρίες σε άτομα με αναπηρίες, θα κατατεθούν στις 13/12/2019,
* Οι μηνιαίες ειδικές συντάξεις και παροχές στους επωφελούμενους από το Ταμείο Ανακουφίσεως Παθόντων, περιλαμβανομένου του Χριστουγεννιάτικου Φιλοδωρήματος που τους αφορά, θα κατατεθούν στις 12/12/2019,
* Το Επίδομα Τέκνου και το Επίδομα Μονογονεϊκής Οικογένειας θα κατατεθεί στις 12/12/2019,
* Η Χορηγία σε Βετεράνους και Χήρες Βετεράνων Β’ Παγκοσμίου Πολέμου θα κατατεθεί στις 12/12/2019,
* Το επίδομα Συνταξιούχων με Χαμηλά Εισοδήματα (μικρή επιταγή χαμηλοσυνταξιούχων) θα κατατεθεί στις 13/12/2019,
* Το Χριστουγεννιάτικο Δώρο για δικαιούχους του Σχεδίου Ενίσχυσης Συνταξιούχων με Χαμηλά Εισοδήματα (Χαμηλοσυνταξιούχων) θα κατατεθεί στις 16/12/2019,
* Το Χριστουγεννιάτικο Δώρο για δικαιούχους του Σχεδίου για την Παροχή Τιμητικού Επιδόματος Μάνας θα κατατεθεί στις 17/12/2019.

Β. Αναφορικά με κοινωνικές παροχές για τις οποίες εκδίδονται **επιταγές**, έχουν προγραμματιστεί τα ακόλουθα:

* Οι επιταγές του Δημόσιου Βοηθήματος και του Χριστουγεννιάτικου Δώρου για όσους λαμβάνουν μηνιαίο Δημόσιο Βοήθημα, θα αποσταλούν στους δικαιούχους στις 11/12/2019, με ημερομηνία εξαργύρωσης τις 13/12/2019,
* Οι επιταγές του Δημόσιου Βοηθήματος και του Χριστουγεννιάτικου Δώρου για όσους λαμβάνουν έκτακτο Δημόσιο Βοήθημα θα αποσταλούν στους δικαιούχους στις 4/12/2019 και 6/12/2019, με ημερομηνία εξαργύρωσης τις 10/12/2019 και 12/12/2019 αντίστοιχα,
* Οι επιταγές για τους εγκλωβισμένους, περιλαμβανομένου του μηνιαίου επιδόματος, και του Χριστουγεννιάτικου Δώρου, θα παραδοθούν στους δικαιούχους μέσω των Ηνωμένων Εθνών στις 16/12/2019 (μετά από συνεννόηση με την Υπηρεσία Ανθρωπιστικών Θεμάτων). Σημειώνεται ότι τα επιδόματα που αφορούν εγκλωβισμένους Μαρωνίτες θα καταβληθούν με έμβασμα απευθείας στους τραπεζικούς λογαριασμούς των δικαιούχων στις 13/12/2019,
* Οι επιταγές για τους αιτητές διεθνούς προστασίας θα αποσταλούν στους δικαιούχους στις 12/12/2019 και 13/12/2019, με ημερομηνία εξαργύρωσης τις 16/12/2019.

Γ. Τέλος, η πληρωμή των συντάξεων του Ταμείου Κοινωνικών Ασφαλίσεων, της Κοινωνικής Σύνταξης και της ειδικής αύξησης της Θεσμοθετημένης Σύνταξης (Τιμητικό Επίδομα) του Δεκεμβρίου 2019 καθώς και της 13ης πληρωμής τους, θα διενεργηθεί στις 13/12/2019.

**21 Νοεμβρίου 2019**